|  |  |
| --- | --- |
| Komenski_grb_-_barvno  ***Občina Komen***  ***Komen 86***  ***6223 Komen*** |  |

Številka: 845-0002/2025-1

Datum: 10. 2. 2025

**Občina Komen**

**Občinski svet**

**Zadeva: Predlog sklepa o nakupa vozila PGD Komen oznake GCGP-1**

**Obrazložitev:**

PGD Komen načrtuje v letu 2025 nakup novega gasilskega vozila za gozdne požare. Gre za večje gasilsko vozilo oznake GCGP-1, primerno za gozdne požare in gašenje začetnih stavbnih požarov. Gre za vozilo, ki ima pogon 4x4, posadko petih gasilcev, opremo za gašenje gozdnih požarov, 4000 litrov vode ter sistem samozaščite posadke v kabini, v primeru, da bi vozilo zajel požar.

Cena takega vozila je ovrednotena na nekaj več kot 330.000 EUR, od tega 315.000 za podvozje vozila z nadgradnjo in nekaj manj kot 18.000 EUR za opremo za gašenje. PGD Komen bi financiranje opreme za gašenje izvedlo iz naslova požarne takse, medtem ko bi se za financiranje stroškov podvozja vozila z nadgradnjo zadolžilo za obdobje sedmih let z najemom posojila oziroma leasinga. Vse analize večjih intervencij so pokazale, da na kraškem terenu, kjer stoji Občina Komen, primanjkuje tovrstnih vozil za gašenje požarov v naravnem okolju. Razlogi za potrebe po večjem vozilu za gašenje požarov v naravnem okolju, kot tudi požarov na objektih so, da je kar 50% površine občine Komen na ogroženem območju pred požari v naravnem okolju. Vsled tega, bodo v prihodnje potrebna večja vozila za začetno omejevanje požarov v naravnem okolju in obvarovanje prehoda požara iz naravnega v bivalno okolje.

Občina Komen je na podlagi letnega finančnega načrta PGD Komen že potrdila plačilo dela gasilskega vozila v višini 50.000 EUR v letu 2025 z vključitvijo postavke 070326 – Gasilsko vozilo PGD Komen GCGP-1- odplačevanje leasinga v proračun za leto 2025.

Za nadaljevanje postopka nakupa pa je potrebno zagotovilo Občine Komen, da bo zagotovila potrebna sredstva v naslednjih šestih letih, to je 50.000 € vsako leto do vključno leta 2031.

Iz navedenih razlogov predlagam občinskemu svetu, da sprejme Sklep v predlagani vsebini.

|  |  |
| --- | --- |
| Pripravil: |  |
| **Iztok Felicjan** | **Mag. Erik Modic, župan** |

Priloge:

* Projekt nabave novega gasilskega vozila oznake GCGP-1

|  |  |
| --- | --- |
| Komenski_grb_-_barvno  ***Občina Komen***  ***Občinski svet***  ***Komen 86***  ***6223 Komen*** |  |

*Številka:*

*Datum:*

*Na podlagi 16. člena Statuta Občine Komen (Uradni list RS, št. 80/09, 39 /14, 39/16) je občinski svet Občine Komen na svoji ---. seji, dne ---------- sprejel naslednji*

***SKLEP***

*1.*

*Občinski svet Občine Komen se je seznanil s Projektom nabave novega gasilskega vozila oznake GCGP-1 s strani PGD Komen.*

*2.*

*Občinski svet Občine Komen se strinja s Projektom nabave novega gasilskega vozila oznake GCGP-1 in ga podpira in je zato v letu 2025 zagotovil sredstva v proračunu Občine Komen v višini 50.000 EUR na postavki* 070326 – Gasilsko vozilo PGD Komen GCGP-1- odplačevanje leasinga.

3.

*Občinski svet Občine Komen sprejme, da se društvu PGD Komen v proračunih do vključno leta 2031 zagotovi sredstva za redno odplačevanje obveznosti nakupa navedenega vozila v letnem znesku 50.000 EUR.*

*4.*

*Ta sklep velja takoj.*

|  |  |
| --- | --- |
|  | ***Mag. Erik Modic, župan*** |

*Vročiti:*

* *PGD Komen, (po e-pošti)*
* *Občinska uprava Občine Komen,*
* *Arhiv, tu.*